Komission asetus (EY) N:o 3426/93, annettu 14 päivänä joulukuuta 1993, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden III ja IV muuttamisesta



Virallinen lehti nro L 312 , 15/12/1993 s. 0015 - 0017

Suomenk. erityispainos Alue 3 Nide 54 s. 0029

Ruotsink. erityispainos Alue 3 Nide 54 s. 0029



KOMISSION ASETUS (EY) N:o 3426/93, annettu 14 päivänä joulukuuta 1993, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden III ja IV muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90(1), sellaisena kuin se on viimeksi muutettuna asetuksella (EY) N:o 3425/93(2), ja erityisesti sen 7 ja 8 artiklan, sekä katsoo, että asetuksen (ETY) N:o 2377/90 mukaisesti jäämien enimmäismäärät on vahvistettava asteittain kaikille farma-kologisesti vaikuttaville aineille, joita käytetään yhteisössä elintarvikkeita tuottaville eläimille annettavaksi tarkoitetuissa eläinlääkkeissä, jäämien enimmäismäärät voidaan vahvistaa vasta, kun eläinlääkekomitea on tutkinut kaikki asianmukaiset tiedot kyseisen aineen jäämien turvallisuudesta eläinperäisten elintarvikkeiden kuluttajalle ja niiden vaikutuksesta elintarvikkeiden teolliseen jalostukseen, vahvistettaessa enimmäismääriä eläinperäisissä elintarvikkeissa oleville eläinlääkejäämille olisi määritettävä eläinlajit, joissa jäämiä voi esiintyä, sallitut pitoisuudet jokaiselle hoidetusta eläimestä saadulle lihakudokselle (kohdekudos) ja jäämien valvonnan kannalta merkityksellinen jäämän luonne (merkkijäämä), jäämien valvomiseksi yhteisön lainsäädännön mukaisesti jäämien enimmäismäärät on yleensä vahvistettava maksan tai munuaisten kohdekudokselle; kansainvälisessä kaupassa maksa ja munuaiset yleensä poistetaan ruhoista, ja tästä syystä enimmäismäärät on vahvistettava myös lihas- ja rasvakudoksille, munivalle siipikarjalle, maitoa tuottaville eläimille ja mehiläisille käytettäväksi tarkoitettujen eläinlääkkeiden osalta enim mäismäärät olisi vahvistettava myös munille, maidolle tai hunajalle, tieteellisten tutkimusten valmistumisen mahdollistamiseksi olisi pidennettävä aikaisemmin asetuksen (ETY) N:o 2377/90 liitteessä III määriteltyä väliaikaisten enimmäismäärien voimassaoloaikaa tetrasykliini ja sulfonamidiryhmille, uuden tieteellisen tiedon arvioinnin mahdollistamiseksi olisi pidennettävä aikaisemmin asetuksen (ETY) N:o 2377/90 liitteessä III määriteltyä väliaikaisten enimmäismäärien voimassaoloaikaa dimetridatsolille, ronidatsoli ja dapsoni on lisättävä asetuksen (ETY) N:o 2377/90 liitteeseen IV, olisi säädettävä tämän asetuksen voimaantuloa edeltävästä 60 päivän määräajasta, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty eläinlääkkeitä koskevan jäsenvaltioiden lainsäädännön lähentämisestä annetun neuvoston direktiivin 81/851/ETY(3) mukaisesti, sellaisena kuin se on muutettuna direktiivillä 90/676/ETY(4), ja tässä asetuksessa säädetyt toimenpiteet ovat eläinlääkealan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2377/90 liitteet III ja IV tämän asetuksen liitteen mukaisesti. 2 artikla Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 1993. Komission puolesta Martin BANGEMANN Komission jäsen (1) EYVL N:o L 224, 18.8.1990, s. 1 (2) EYVL N:o L 312, 15.12.1993, s. 12 (3) EYVL N:o L 317, 6.11.1981, s. 1 (4) EYVL N:o L 373, 31.12.1990, s. 15 LIITE A Muutetaan liite III seuraavasti: "LIITE III Luettelo eläinlääkkeissä käytetyistä farmakologisesti vaikuttavista aineista, joiden jäämille on vahvistettu väliaikaiset enimmäismäärät. 1 Anti-infektiiviset aineet 1.1 Kemoterapeuttiset aineet 1.1.1 Sulfonamidit >TAULUKON PAIKKA> 1.1.4 Nitroimidatsolit >TAULUKON PAIKKA> 1.2 Antibiootit 1.2.2 Tetrasykliinit >TAULUKON PAIKKA> " B Lisätään liitteeseen IV seuraavat aineet: "2 Ronidatsoli 3 Dapsoni".